Eimantas Bendžius
Eimantas Bendžius (g. 1990 m. balandžio 23 d. Klaipėdoje) – Lietuvos krepšininkas, žaidžiantis Italijos Sasario „Dinamo“ komandoje. 2009 m. kartu su Lietuvos jaunučių (iki 19 metų) rinktine Pasaulio čempionate užėmė 9-ąją vietą. Profesionalo karjerą pradėjo 2008–2009 m. sezone Vilniaus „Perlo" komandoje, kuri rungtyniavo Nacionalinėje krepšinio lygoje (NKL). 2009–2010 m. sezone kartu su Vilniaus „Perlo" komanda debiutavo aukščiausioje Lietuvos krepšinio lygoje (LKL) ir buvo vienas komandos lyderių. 2015 m. birželio 3 d. pasirašė dvejų metų sutartį su Ispanijos Santjago de Kompostelos „Obradoiro CAB“ klubu. 2018 m. liepos 10 d. pasirašė sutartį su Vilniaus Ryto klubu. 2020 m. liepos 6 d. pasirašė vienerių metų sutartį su Italijos Sasario „Dinamo“ komanda. 2022 m. gegužės pabaigoje pranešta, kad žaidėjas pratęsė sutartį su Sasario klubu iki 2025 m. vasaros.